చలపతిరావు వివాదంపై మూవీ ఆర్టిస్ట్స్ అసోసియేషన్ (మా) వెంటనే  స్పందించింది. మంగళవారం సాయంత్రం ప్రెస్మీట్ ఏర్పాటు చేసి తమ సభ్యుడైన చలపతిరావు తరఫున మహిళలకు క్షమాపణలు తెలిపింది. ఈ సందర్భంగా ‘మా’ అధ్యక్షుడు శివాజీరాజా మాట్లాడుతూ ‘చలపతిరావుగారు గతంలో ఎప్పుడూ ఇలాంటి వ్యాఖ్యలు ఎక్కడా చేయలేదు. షూటింగ్ స్పాట్లో ఆయన అందరితోనూ సరదాగా ఉంటారు. నలుగురికీ మంచి మాటలే చెబుతుంటారు. కానీ తొలిసారిగా నోరు జారారు. తర్వాత నాకు ఫోన్ చేసి చాలా బాధపడ్డారు.మహిళల గురించి ఆయన అలా మాట్లాడటం తప్పే. ‘మా’ కూడా దీన్ని ఖండిస్తోంది. క్షమించమని ఆయన అభ్యర్థించారు. ఇకపై ఆర్టిస్టుల నుంచి ఇటువంటి ఇబ్బందికరమైన వ్యాఖ్యలు రావని మాట ఇస్తున్నాం. ఇలాంటివి  పునరావృతమైతే తక్షణం సభ్యులపై చర్చలు తీసుకొంటాం. అవసరమైతే సభ్యత్వం రద్దు చేస్తాం’ అన్నారు. ‘మా’ ప్రధాన కార్యదర్శి నరేశ్ మాట్లాడుతూ ‘ సినిమా పరిశ్రమలో మహిళలున్నారు. అందరం కలిసే పనిచేస్తాం. అయితే ఓ సభలో సభామర్యాద, సమన్యాయం పాటించడం చాలా అవసరం. ఏ కార్యక్రమైనా జోకులతోనే మొదలవుతుంది.  అయితే కొంతమంది నటులు హాస్యానికీ, ఇలాంటి వ్యాఖ్యలకు మధ్య చిన్న మంచు పొర ఉంటుందని గ్రహించక అదుపు తప్పి ఏవో మాట్లాడుతుంటారు. అవి సోషల్ మీడియాలో దుమారం సృష్టిస్తుంటాయి. ఇది ‘మా’కు గుణపాఠం. ఇలాంటి ఇబ్బందికర వ్యాఖ్యలు చోటుచేసుకోకుండా చూడటం ‘మా’ బాధ్యత. అందుకే ‘మా’ తరఫును, చలపతిరావుగారి తరఫున క్షమించమని మహిళల్ని కోరుతున్నాం. చలపతిరావుగారు ఇప్పుడు షాక్లో ఉన్నారు. క్షమించమని కోరుతున్నారు. సీనియర్  నటుడిగా, ఇన్నేళ్ల పాటు ప్రేక్షకుల్ని అలరించిన వ్యక్తిగా ఆయన్ని క్షమించమని కోరుతున్నాం. ఆయనపై పెట్టిన కేసుల్ని కూడా వెనక్కి తీసుకోవాలని ప్రార్థిసున్నాం’ అన్నారు.
chalapatirao vivaadampai moovee artists asosiation (maa) ventane  spandinchindi. mangalavaaram saayantram presseet erpaatu chesi tama sabhyudaina chalapatirao tarafuna mahilalaku kshamaapanalu telipindi. ee sandarbhamgaa ‘maa’ adhyakshudu sivajiraja maatlaadutuu ‘chalapatiraavugaaru gatamlo eppuduu ilanti vyaakhyalu ekkada cheyaledu. shooting spatlo aayana andaritoonuu saradaagaa untaaru. nalugurikee manchi matale chebutuntaaru. cony tolisaarigaa noru jaaraaru. tarvaata naaku fon chesi chala badhapaddaru.mahilala gurinchi aayana alaa matladatam tappe. ‘maa’ kuudaa deenni khandistondi. kshaminchamani aayana abhyardhinchaaru. ikapai aartistula nunchi ituvanti ibbandikaramaina vyaakhyalu ravani maata istunnam. ilantivi  punaraavrutamaite takshanam sabhyulapai charchalu teesukontam. avasaramaite sabhyatvam raddu chestam’ annaru. ‘maa’ pradhaana kaaryadarsi naresh maatlaadutuu ‘ sinima parisramalo mahilalunnaru. andaram kalise panichestam. ayithe oo sabhalo sabhaamaryaada, samanyayam paatinchadam chala avasaram. e karyakramaina jokulathone modalavutundi.  ayithe kontamandi natulu haasyaanikii, ilanti vyaakhyalaku madhya chinna manchu pora untundani grahinchaka adupu tappi evo maatlaadutuntaaru. avi soshal medialo dumaram srushtistuntaayi. idhi ‘maa’ku gunapaatam. ilanti ibbandikara vyaakhyalu chotuchesukokunda chudatam ‘maa’ baadhyata. anduke ‘maa’ tarafunu, chalapatiraavugaari tarafuna kshaminchamani mahilalni korutunnam. chalapatiraavugaaru ippudu shaaklo unnaaru. kshaminchamani korutunnaru. seanier  natudigaa, innella paatu prekshakulni alarinchina vyaktigaa aayanni kshaminchamani korutunnam. aayanapai pettina kesulni kuudaa venakki teesukovaalani praarthisunnaam’ annaru.